**ΑΔΙΚΗ ΚΑΙ ΑΝΙΣΗ ΜΟΡΙΟΔΟΤΗΣΗ ΤΩΝ ΠΤΥΧΙΟΥΧΩΝ ΟΛΩΝ ΤΩΝ ΠΡΟΗΓΟΥΜΕΝΩΝ ΕΤΩΝ, ΕΚΠΑΙΔΕΥΤΙΚΩΝ, ΤΩΝ ΣΧΟΛΩΝ ΚΑΛΩΝ ΤΕΧΝΩΝ ΙΤΑΛΙΑΣ**

Είμαστε πτυχιούχοι Ακαδημιών Καλών Τεχνών Ιταλίας και σας γράφουμε προκειμένου να σας επικοινωνήσουμε και γνωστοποιήσουμε μία πολύ σοβαρή αδικία που συμβαίνει εις βάρος μας η οποία προέκυψε πριν από περίπου ένα χρόνο και θέτει σε άμεσο κίνδυνο τα επαγγελματικά μας δικαιώματα.

Στην προκήρυξη της Γενικής που δημοσιεύθηκε στην Εφημερίδα της Κυβέρνησης 2ΓΕ/2019 αλλά και στην 3Α / 2019 Προκήρυξη Εκπαιδευτικών Ειδικής αγωγής που δημοσιεύτηκε πριν λίγο καιρό για μόνιμο διορισμό,  οι πτυχιούχοι των Καλών Τεχνών Ελλάδας  μοριοδοτούνται με 20 μόρια λόγω του integrated master που τους αποδόθηκε με αναδρομική ισχύ (σύμφωνα με το άρθρο 46 του νόμου 4485/2017).  Όμως δεν υπάρχει σχετική ρύθμιση από το υπουργείο Παιδείας και Θρησκευμάτων για τα πτυχία των Καλών Τεχνών εξωτερικού, κατά συνέπεια ούτε γι αυτά της Ιταλίας, καθώς όπως υποστηρίζει ο αρμόδιος φορέας (Διεπιστημονικός Οργανισμός Αναγνώρισης Τίτλων Ακαδημαϊκών και Πληροφόρησης) (ΔΟΑΤΑΠ) δεν μπορεί να αλλάξει την πράξη ισοτιμίας/ αντιστοιχίας με βάση το νόμο 3328/2005 και να αναγνωρίσει το Integrated Master ώστε ο ΑΣΕΠ να μπορεί να το μοριοδοτήσει και εμάς , χωρίς να υπάρχει καινούργιος νόμος ή Υπουργική Απόφαση.

**Δεν λαμβάνουμε δηλαδή τα ίδια μόρια με τους αποφοίτους ελληνικών Σχολών Καλών Τεχνών** . Ενώ τα πτυχία μας σύμφωνα με το Ευρωπαϊκό Πλαίσιο προσόντων ανήκουν στο 7ο Επίπεδο ( δηλαδή στο επίπεδο του Μάστερ ) από το 2013 βάσει της ιταλικής νομοθεσίας η οποία έχει εναρμονιστεί με τη **Συνθήκη της Μπολόνια** και τις **Ευρωπαϊκές Οδηγίες** , και έχουν αναγνωριστεί από τον ΔΟΑΤΑΠ ως ισότιμα και αντίστοιχα με αυτά των Ελληνικών Σχολών Καλών Τεχνών χρόνια πριν, αντιμετωπίζονται και μοριοδοτούνται **αυθαίρετα** λόγω ανυπαρξίας Νομικού Πλαισίου στην Ελλάδα η οποία **δεν** έχει εναρμονιστεί με τη Συνθήκη της Μπολόνια και τις Ευρωπαϊκές Οδηγίες , (αν και την έχει υπογράψει από το 1999) , σαν να ανήκουν στο Επίπεδο 6 του Ευρωπαϊκού Πλαισίου προσόντων. Αυτό μεταφράζεται σε 20 μόρια μείον δηλαδή σε 2,5 χρόνια προϋπηρεσίας λιγότερα στη δημόσια εκπαίδευση ,όπου πολλοί από εμάς εργαζόμαστε βάσει των ισοτιμιών και αντιστοιχίσεων από τον ΔΟΑΤΑΠ ως αναπληρωτές αλλά και ως μόνιμοι εκπαιδευτικοί σε όλες τις βαθμίδες (Πρωτοβάθμια, Δευτεροβάθμια, Δομές μη τυπικής εκπαίδευσης (ΔΙΕΚ /ΣΔΕ).

Κατά αυτόν τον τρόπο είναι ξεκάθαρο πως **δεν υπάρχει ίση μεταχείριση** μεταξύ των υποψηφίων και οι πτυχιούχοι των Ελληνικών Σχολών Καλών Τεχνών ευνοούνται από την προκήρυξη αυτή, την ίδια στιγμή που  στην Επιτροπή Μορφωτικών Υποθέσεων βρίσκεται το σχέδιο νόμου του υπουργείου Παιδείας σύμφωνα με το οποίοθα γίνονται δεκτοί για το διορισμό στη δημόσια εκπαίδευση οι τίτλοι σπουδών κολεγίων, ακόμη κι αν τα πτυχία δεν έχουν την αναγνώριση ακαδημαϊκής ισοτιμίας από τον ΔΟΑΤΑΠ καθώς όπως δηλώνουν από το υπουργείο «*Η χώρα μας οφείλει να σέβεται και σέβεται ως κράτος-μέλος της Ε.Ε. το Ενωσιακό Δίκαιο και την κείμενη νομοθεσία όπως αυτή ορίζεται στην σχετική Οδηγία που διασφαλίζει για όλους ευκαιρίες για εργασία χωρίς αποκλεισμούς»!*

Βρισκόμαστε δηλαδή απέναντι σ’ ένα υπουργείο που λαμβάνει υπόψη του κάποιες Ευρωπαϊκές οδηγίες ενώ κάποιες Συνθήκες ( όπως τη Συνθήκη της Μπολόνια ) ή άλλες Ευρωπαϊκές Οδηγίες τις προσπερνά γιατί έτσι θέλει!

[Να σημειώσουμε εδώ άλλο ένα παράδοξο πως ενώ το Integrated Master αποδίδεται αναδρομικά σε όλους τους αποφοίτους των Ελληνικών Σχολών Καλών Τεχνών και μοριοδοτείται με 20 μόρια , όσοι απόφοιτοι έχουν κάνει μετέπειτα πραγματικά Master (στις συγκεκριμένες σχολές τα μεταπτυχιακά έχουν διάρκεια 2 ετών συνήθως) θα λάβουν 8 μόνο μόρια επιπλέον!.]

Έχουμε αποστείλει στο Υπουργείο επί προηγούμενης κυβέρνησης αίτημα για συνάντηση με τον τέως Υπουργό παιδείας την 31/01/19 με αρ. πρ.2395/12.3.19. Ουδέποτε μας απάντησαν.

Στις 17/07/19 κατατέθηκε μέσω δικηγόρου στο υπουργείο αίτηση με θέμα “Υπόμνημα για τα Integrated Masters” με αρ.πρ. 115789 με Πρόταση Τροπολογίας του Νόμου ώστε να μπορέσουν να συμπεριλάβουν όχι μόνο εμάς ( τους πτυχιούχους των Σχολών Καλών Τεχνών) αλλά και τους πτυχιούχους εξωτερικού των οποίων τα πτυχία είναι ισότιμα και αντίστοιχα με σχολές της Ελλάδας στις οποίες αποδίδεται το Integrated Mater (Μουσικών Σπουδών, Πληροφορικής, Γεωπονικού, Πολιτικών Μηχανικών, Aρχιτεκτόνων Μηχανικών, Μηχανολόγων Μηχανικών, Χημικών Μηχανικών.)

Από το Ιούλιο η αίτηση αυτή αλλάζει γραφεία , καθώς όλοι δηλώνουν αναρμόδιοι! Ουδέποτε μας απάντησαν, ενώ οι προκηρύξεις προχωρούν κανονικά !

Οι πτυχιούχοι των Σχολών Καλών Τεχνών **θιγόμαστε άμεσα** από την συγκεκριμένη προκήρυξη καθώς ακόμη και όσοι δεν θέλουμε ή δεν μπορούμε να διοριστούμε ως μόνιμοι, στερούμαστε το δικαίωμα της εργασίας για τα τρία επόμενα σχολικά έτη αφού ο πίνακας της Γενικής αναπληρωτών και διορισμού θα κλειδώσει μετά την λήξη των προκηρύξεων ενώ της ειδικής έχει ήδη λήξει !

**………………………………………………………………………………………………………………………...**

**ΙΣΤΟΡΙΚΟ**

1)Στην Ιταλία ψηφίζεται ο ΝΟΜΟΣ ΣΤΑΘΕΡΟΤΗΤΑΣ 2013

(**Equipollenza** diplomi AFAM (Istituzioni autorizzate a rilasciare titoli di Alta Formazione Artistica, Musicale e Coreutica) L' articolo 4, comma 5-ter, del d.l. 244/2016 in esame, ha prorogato al 31 dicembre 2021 il termine entro cui devono essere conseguiti i diplomi finali delle Istituzioni dell'alta formazione e specializzazione artistica e musicale (AFAM), rilasciati all'esito dei percorsi formativi dell'ordinamento previgente alla legge 508/1999, ai fini dell'equipollenza ai DIPLOMI ACCADEMICI DI SECONDO LIVELLO, rilasciati dalle stesse Istituzioni in base alla normativa vigente. A tal fine, modifica l'art. 1, co. 107-bis, della legge 228/2012 (Stabilità 2013).  
*Inoltre, ai sensi dell’ articolo 4, comma 5-ter, del d.l. 244/2016 i DIPLOMI DI VECCHIO ORDINAMENTO conseguiti presso le Accademie di Belle Arti fino al 31/12/2021 sono stati resi equipollenti al Diploma*

*accademico di secondo livello, ovvero a* ***LAUREA MAGISTRALE****.)*

**Ισοδυναμία** των διπλωμάτων AFAM ( Ιδρύματα εξουσιοδοτημένα να εκδίδουν τίτλους υψηλής καλλιτεχνικής, μουσικής και χορευτικής εκπαίδευσης). Το άρθρο 4, παράγραφος 5- εδ, του d.l. 244/2016, που εξετάστηκε παρέτεινε μέχρι τις 31 Δεκεμβρίου 2021 την προθεσμία υποβολής των τελικών διπλωμάτων των ιδρυμάτων τριτοβάθμιας εκπαίδευσης ,καλλιτεχνικής και μουσικής ειδίκευσης , (AFAM), η οποία εκδόθηκε στο τέλος των κύκλων μαθημάτων κατάρτισης του νόμου πριν από τη νομοθεσία 508/1999, για τους σκοπούς της ισοτιμίας με τα ΑΚΑΔΗΜΑΪΚΑ ΔΙΠΛΩΜΑΤΑ ΔΕΥΤΕΡΟΥ ΕΠΙΠΕΔΟΥ, τα οποία εκδίδονται από τα ίδια ιδρύματα βάσει της ισχύουσας νομοθεσίας. Για το σκοπό αυτό, τροποποιεί το άρθρο. 1, συν. 107-bis του Νόμου 228/2012 (νόμος

Σταθερότητας 2013).

*Επιπλέον, σύμφωνα με το άρθρο 4, παράγραφος 5-τρίτο, του νομοθετικού διατάγματος 244/2016 τα πτυχία****Παλαιού Διατάγματος*** *που απονέμονται στις Ακαδημίες Καλών Τεχνών μέχρι την 31/12/2021* ***έχουν καταστεί ισοδύναμα με το Ακαδημαϊκό Δίπλωμα δευτέρου επιπέδου ή το Μεταπτυχιακό Δίπλωμα***

2)Στις 22/6/2015 το Δ.Σ. του Δ.Ο.Α.Τ.Α.Π. στη συνεδρία 169/22-6-2015, αποφασίζει: «όπως ισχύει και για τον τίτλο σπουδών MASTER DI PRIMO LIVELLO της Ιταλίας, ο τίτλος σπουδών **MASTER DI SECONDO LIVELLO** της Ιταλίας **δεν θα αναγνωρίζεται** ως ισότιμος προς τα Μεταπτυχιακά Διπλώματα Ειδίκευσης των Ελληνικών Α.Ε.Ι. **καθώς δεν εντάσσεται στο επίσημο πλαίσιο της τριτοβάθμιας εκπαίδευσης της Ιταλίας και δεν δίνει πρόσβαση σε διδακτορικό πρόγραμμα**. (Η απόφαση θα ισχύσει για τους εγγραφέντες σε προγράμματα από την 1η-9-2015 ).

(Σημ. Ο ΔΟΑΤΑΠ ΟΥΔΕΠΟΤΕ ΑΝΑΓΝΩΡΙΣΕ ΤΑ ΠΤΥΧΙΑ ΤΟΥ ΠΑΛΑΙΟΥ ΚΑΘΕΣΤΩΤΟΣ ΤΩΝ ΑΚΑΔΗΜΙΩΝ ΩΣ ΜΑΣΤΕΡ ΑΛΛΑ ΤΑ ΑΝΤΙΣΤΟΙΧΟΥΣΕ ΜΕ ΤΑ ΕΚΕΙΝΑ ΤΗΣ ΑΣΚΤ ΔΗΛ ΜΕ ΑΠΛΑ ΠΤΥΧΙΑ.)

**Όμως:**

Ο ΚΑΝΟΝΙΣΜΟΣ ΤΗΣ ΑΚΑΔΗΜΙΑΣ ΚΑΛΩΝ ΤΕΧΝΩΝ ΡΩΜΗΣ αναφέρει για το ποιος μπορεί να κάνει διδακτορικό:

Per essere ammessi a un Corso di Formazione alla ricerca occorre essere in possesso del Diploma Accademico di II livello o della o di Diplomi accademici o di Laurea conseguiti in base alle normative previgenti all’applicazione della Leggi di Riforma n. 508/99 e n. 509/99.

Για την εισαγωγή στον **Ερευνητικό** Τομέα, είναι **απαραίτητη η κατοχή Ακαδημαϊκού Διπλώματος Δευτέρου επιπέδου** ή **Μεταπτυχιακός Τίτλος σπουδών**(**LAUREA ΜAGISTRALE)** ή Πτυχίο που αποκτήθηκε σύμφωνα με τους κανονισμούς που ίσχυαν πριν από την εφαρμογή του Νόμου Μεταρρύθμισης n. 508/99 και n. 509/99).

Δηλαδή στην Ιταλία τα πτυχία μας οδηγούν κανονικά σε σπουδές 8ου Επιπέδου δηλαδή Διδακτορικές Σπουδές.

Στις 25 /01/ 19 με Αρ. πρωτ.: Γ-59 η ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ ανακοινώνει ότι, «όποιος επιθυμεί την απονομή του ΕΝΙΑΙΟΥ ΚΑΙ ΑΔΙΑΣΠΑΣΤΟΥ ΤΙΤΛΟΥ ΣΠΟΥΔΩΝ ΜΕΤΑΠΤΥΧΙΑΚΟΥ ΕΠΙΠΕΔΟΥ (INTERGRATED MASTER) στην ειδικότητα των Εικαστικών Τεχνών με κατεύθυνση Ζωγραφική - Γλυπτική - Χαρακτική, επιπέδου 7 του **Εθνικού και Ευρωπαϊκού Πλαισίου Προσόντων**, όπως ορίζεται στην υπουργική απόφαση 141956/Ζ1 ΦΕΚ 4268/27.9.2018, μπορεί να προσέλθει στην Γραμματεία του Εικαστικού Τμήματος και να υποβάλλει την αίτησή του.»

Ο ΔΟΑΤΑΠ την ΙΔΙΑ ΜΕΡΑ **μπλοκάρει** τη διαδικασία απόδοσης των ΕΝΙΑΙΩΝ ΜΑΣΤΕΡ για τα πτυχία **εξωτερικού** με την δικαιολογία πως ο νόμος 3328/2005 δεν του δίνει δικαιοδοσία να αναγνωρίσει Μάστερ στα **ήδη αναγνωρισμένα από αυτόν πτυχία βάσει του ιδίου νόμου.**

Όποιος απευθύνθηκε στην Α.Σ.Κ.Τ. προκειμένου να αποδοθεί Και σε αυτόν ο ΕΝΙΑΙΟΣ ΚΑΙ ΑΔΙΑΣΠΑΣΤΟΣ ΤΙΤΛΟΣ ΣΠΟΥΔΩΝ ΜΕΤΑΠΤΥΧΙΑΚΟΥ ΕΠΙΠΕΔΟΥ (INTERGRATED MASTER) παραπέμφθηκε από τη σχολή στον ΔΟΑΤΑΠ ( ο οποίος δηλώνει νομοθετικά ανίκανος και παραπέμπει στο Υπουργείο ) λαμβάνοντας την εξής απάντηση :

«Σας ενημερώνουμε ότι η διαδικασία  απονομής του ενιαίου και αδιάσπαστου τίτλου σπουδών μεταπτυχιακού επιπέδου (integrated master) στην ειδικότητα των Εικαστικών Τεχνών με κατεύθυνση Ζωγραφική-Γλυπτική  -Χαρακτική επιπέδου 7 του Εθνικού και Ευρωπαϊκού Πλαισίου Προσόντων, όπως ορίζεται στην υπουργική απόφαση 141956/Ζ1 ΦΕΚ 4268/27.9.2018, αφορά τους ήδη πτυχιούχους της ΑΣΚΤ και τους εν δυνάμει απόφοιτους (όπου η φοίτηση είναι πενταετής).

**Με απόφαση της από 01-11-2019 Συνέλευσης του Τμήματος Εικαστικών Τεχνών, οι κάτοχοι  πτυχίων της αλλοδαπής που έχουν αναγνωρισθεί από τον ΔΟΑΤΑΠ (τέως ΔΙΚΑΤΣΑ)  ως ισότιμοι και αντίστοιχοι   που επιθυμούν και την  απονομή  του ενιαίου και αδιάσπαστου τίτλου σπουδών μεταπτυχιακού επιπέδου (integrated master) ,θα πρέπει να έχουν στη διάθεσή τους από τον ΔΟΑΤΑΠ  σχετικό πιστοποιητικό  όπου θα προκύπτει ότι το πτυχίο της αλλοδαπής όπου κατέχουν είναι  και αυτό επιπέδου 7 του Εθνικού και Ευρωπαϊκού Πλαισίου Προσόντων.**

**Ως εκ τούτου για την ολοκλήρωση  της διαδικασίας  απονομής του ενιαίου και αδιάσπαστου τίτλου σπουδών μεταπτυχιακού επιπέδου 7 (integrated master) στην ειδικότητα των Εικαστικών Τεχνών με κατεύθυνση Ζωγραφική θα πρέπει   να έχετε στην διάθεσή σας  και το εν λόγω πιστοποιητικό.**

**Παραμένουμε στη διάθεσή σας .**

Με εκτίμηση

Ευάγγελος Αθηναίος»

**Όμως:**

Βάσει του Ιταλικού Νόμου της 24ης Δεκεμβρίου 2012, «n. 228, *Ρυθμίσεις για τη διαμόρφωση του ετήσιου και πολυετούς κρατικού προϋπολογισμού* (Νόμος περί σταθερότητας του 2013), αρ. 1,παρ. 102 -107» (legge di stabilità 2013, art. 1, commida 102 a 107), *τα πτυχία των Ιταλικών Ακαδημιών Τέχνης ,* ***είναι*** *αντίστοιχα με τα πενταετή Πανεπιστημιακά* ***, επιπέδου 7 του Εθνικού και Ευρωπαϊκού Πλαισίου Προσόντων*** *αντιστοιχούν* ***Μεταπτυχιακό Τίτλο σπουδών*** *(****LAUREA ΜAGISTRALE)*** κι όχι **απλά** σε INTEGRATED MASTER, από το **2013**.

Προκειμένου να εναρμονιστούν οι σχολές **στο πλαίσιο της Ευρωπαϊκής Ένωσης** αποδίδονται τώρα τα ΕΝΙΑΙΑ ΜΑΣΤΕΡ από συγκεκριμένες σχολές της Ελλάδας, προκειμένου δηλαδή τα Ελληνικά πτυχία συγκεκριμένων σχολών να οδηγούν **απευθείας** σε διδακτορικό στο εξωτερικό.

**Δίχως όμως να έχει κανείς φροντίσει για την αμφίδρομη πορεία**.

Δηλαδή ένα πτυχίο εξωτερικού όχι μόνο δεν οδηγεί σε διδακτορικό στην Ελλάδα, αλλά δεν είναι καν γνωστό πλέον σε τι αντιστοιχεί αφού οι εν λόγω σχολές δεν αποδίδουν πλέον **απλά πτυχία**!

Προκειμένου να κατανοήσετε το ζήτημα σας αποστέλλω , **παρουσίαση και σύγκριση των αναλυτικών προγραμμάτων των σχολών** ,(αν και αυτό βάσει του νόμου 3328/2005 - ΦΕΚ 80/Α/1.4.2005, αρ.2 , **είναι αρμοδιότητα του ΔΟΑΤΑΠ.**)

*(****Αρθρο 2*** *2. Ο Οργανισμός για την επίτευξη του σκοπού του:*

*β)* ***Συλλέγει και επεξεργάζεται τις πληροφορίες και τα στοιχεία που αφορούν την ανώτατη εκπαίδευση σε διεθνές και ευρωπαϊκό επίπεδο, παρακολουθεί τις εξελίξεις που σημειώνονται διεθνώς στο χώρο αυτόν, ενημερώνει το Υπουργείο Εθνικής Παιδείας και θρησκευμάτων και τα πανεπιστήμια και τεχνολογικά εκπαιδευτικά ιδρύματα (T.E.I.) για θέματα ανώτατης εκπαίδευσης της αλλοδαπής και παρέχει πληροφορίες σε ιδρύματα ανώτατης εκπαίδευσης ή αρμόδια Κέντρα και αντίστοιχους οργανισμούς της αλλοδαπής, σχετικά με την οργάνωση και τη λειτουργία των ελληνικών πανεπιστημίων και τεχνολογικών ιδρυμάτων ανώτατης εκπαίδευσης. Συμβουλεύει, επίσης, το Υπουργείο Εθνικής Παιδείας και θρησκευμάτων για την ανάγκη δημιουργίας στην ημεδαπή νέων τμημάτων, που λειτουργούν ήδη στην αλλοδαπή.***

**……………………………………………………………………………………………………………………….¨**

**ΠΑΡΟΥΣΙΑΣΗ ΚΑΙ ΣΥΓΚΡΙΣΗ ΤΩΝ ΑΝΑΛΥΤΙΚΩΝ ΠΡΟΓΡΑΜΜΑΤΩΝΤΩΝ ΣΧΟΛΩΝ**

Στην Ιταλία οι Ακαδημίες Τεχνών ονομάζονται **τετραετούς** φοίτησης ενώ οι Ελληνικές **πενταετούς**, καθώς οι δεύτερες προσμετρούν στα έτη **φοίτησης** τους το έτος κατά το οποίο ετοιμάζεται η **πτυχιακή** εργασία σε αντίθεση με τις Ιταλικές όπου το έτος αυτό δεν νοείται **διδακτικό** ( εφόσον δεν είναι ) , αλλά **ερευνητικό**. Όμως υφίσταται!

Σημειώνω ότι:

* Στις Ακαδημίες της Ιταλίας **το κάθε μάθημα έχει διάρκεια 2 εξαμήνων κι εξετάζεται 1 φορά το εκάστοτε έτος και νοείται ως 1 μάθημα**.
* Κατά την διάρκεια σπουδών **ΥΠΟΧΡΕΩΤΙΚΑ είναι 7 έως 9 ετήσια μαθήματα ΕΠΙΛΟΓΗΣ.**

(7 για κατεύθυνση ζωγραφικής / 9 για κατεύθυνση γλυπτικής)

* Εφόσον τα πτυχία είναι ισότιμα (ΔΟΑΤΑΠ) με τα ελληνικά ο φοιτητής παρακολούθησε και εξετάστηκε στην ΑΣΚΤ σε άλλα 6 **εξαμηνιαία** μαθήματα ΔΙΔΑΚΤΙΚΗ ΤΗΣ ΙΣΤΟΡΙΑΣ ΤΗΣ ΤΕΧΝΗΣ 1&2 - ΔΙΔΑΚΤΙΚΗ ΤΗΣ ΤΕΧΝΗΣ 1&2 –ΠΑΙΔΑΓΩΓΙΚΗ - ΨΥΧΟΛΟΓΙΑ ΤΗΣ ΕΚΠΑΙΔΕΥΣΗΣ
* Εφόσον ο φοιτητής έχει την επάρκεια της Ιταλικής γλώσσας, αφού βασική προϋπόθεση για την *εισαγωγή* του είναι *η εξέταση στην Ιστορία της Τέχνης* η οποία διεξάγεται στα *Ιταλικά* , όπως φυσικά και τα μαθήματα, είναι σαν να έχει **απαλλαγή** της ξένης γλώσσας.
* Πτυχίο αποδίδεται στον φοιτητή μετά την εκπόνηση της **πτυχιακής** δηλαδή της **ΕΙΔΙΚΗΣ ΕΞΕΤΑΣΤΙΚΗΣ ΠΕΡΙΟΔΟΥ** η οποία μπορεί να διεξαχθεί κατά το 4ο , 5ο ( όπως στην περίπτωση που παρουσιάζουμε) ή το 6ο έτος της σχολής. **Έτος το οποίο δεν προσμετρείται ως διδακτικό από την σχολή αλλά είναι απολύτως υποχρεωτικό για την απόκτηση πτυχίου.**

Παράδειγμα Αναλυτικού προγράμματος σπουδών της Ακαδημίας Καλών Τεχνών της Ρώμης, και το Αναλυτικό πρόγραμμα σπουδών της Α.Σ.Κ.Τ.

* ΠΤΥΧΙΟ ΙΤΑΛΙΑΣ ΜΕ ΤΗΝ ΑΝΑΛΥΤΙΚΗ ΒΑΘΜΟΛΟΓΙΑ ΤΩΝ ΜΑΘΗΜΑΤΩΝ , ΣΕ ΜΕΤΑΦΡΑΣΗ

ΑΚΑΔΗΜΙΑ ΚΑΛΩΝ ΤΕΧΝΩΝ ΡΩΜΗΣ

Οδ. Ριπέτα 222- 00186 ΡΩΜΗ

Τηλ. 3227025-36 fax 3218007

Μητρώο 2455 – Πρωτόκολλο 229

Σύμφωνα με τα πρακτικά του γραφείου

Πιστοποιείται ότι η ΣΚΙΑΔΑ ΚΩΝΣΤΑΝΤΙΝΑ που γεννήθηκε στην ΕΛΛΑΔΑ στις 02-08-80 απέκτησε κατά την ΕΙΔΙΚΗ ΕΞΕΤΑΣΤΙΚΗ ΠΕΡΙΟΔΟ του ακαδημαϊκού έτους 2004/2005 το δίπλωμα της ΖΩΓΡΑΦΙΚΗΣ με βαθμολογία 110 ΚΑΙ ΕΠΑΙΝΟ στα 110 στις 20-03-2006.

Τίτλος πτυχιακής : Μπλε κόκκινο λευκό. Τριλογία της μελαγχολίας.

Εισηγητής : Καθ. Ρομπέρτο Αλεμάννο

Συν εισηγητής : Καθ. Τζιανφράνκο Νοταρτζιάκομο

Δηλώνεται επίσης πως η προαναφερθείσα φοιτήτρια γράφτηκε στο 1ο έτος στις 23-10-2000.

Κατά την διάρκεια των σπουδών η φοιτήτρια έλαβε μέρος στις αντίστοιχες εξετάσεις των παρακάτω μαθημάτων , στις περιόδους και με την βαθμολογία που προσδιορίζεται παραπλεύρως.

|  |  |  |  |  |  |
| --- | --- | --- | --- | --- | --- |
| **ΑΚΑΔΗΜΑΙΚΟ ΕΤΟΣ** | **ΕΞ. ΠΕΡΙΟΔΟΣ** | **ΜΑΘΗΜΑ** | **E.C.T.S** | **ΒΑΘΜΟΛΟΓΙΑ** |  |
| **ΕΤΟΣ ΜΑΘΗΜΑ** | **ΗΜΕΡΟΜΗΝΙΑ** |  |  |  |  |
| 2001/2002-1Ο | ΦΘΙΝΟΠΩΡΙΝΗ | ΖΩΓΡΑΦΙΚΗ | 20 | ΔΕΚΑΟΧΤΩ | ABAV05 |
| 2001/2002-1Ο | ΕΙΔΙΚΗ | ΙΣΤΟΡΙΑ ΤΕΧΝΗΣ | 8 | ΕΙΚΟΣΙΤΕΣΣΕΡΑ | ABST47 |
| 2005/2006-5Ο | - | ΖΩΓΡΑΦΙΚΗ | 12 | ΜΟΝΟ ΠΤΥΧΙΑΚΗ | - |
| 2000/2001-1Ο | 18/06/2001 | ΖΩΓΡΑΦΙΚΗ | 20 | ΔΕΚΑΟΧΤΩ | ABAV05 |
| 2000/2001-1Ο | 07/02/2002 | ΚΑΛΛΙΤΕΧΝΙΚΗ ΑΝΑΤΟΜΙΑ | 11 | ΕΙΚΟΣΙΟΧΤΩ | ABAV01 |
| 2000/2001-1Ο | 08/02/2002 | ΙΣΤΟΡΙΑ ΤΕΧΝΗΣ | 8 | ΕΙΚΟΣΙΤΕΣΣΕΡΑ | ABST47 |
| 2001/2002-1Ο | 05/09/2002 | ΚΑΛΛΙΤΕΧΝΙΚΗ ΑΝΑΤΟΜΙΑ | 11 | ΕΙΚΟΣΙΕΞΙ | ABAV01 |
| 2002/2003-2Ο | 16/06/2003 | ΖΩΓΡΑΦΙΚΗ | 20 | ΕΙΚΟΣΙΕΠΤΑ | ABAV05 |
| 2002/2003-2Ο | 25/06/2003 | ΙΣΤΟΡΙΑ ΤΕΧΝΗΣ | 8 | ΕΙΚΟΣΙΠΕΝΤΕ | ABST47 |
| 2002/2003-2Ο | 03/09/2003 | ΚΑΛΛΙΤΕΧΝΙΚΗ ΑΝΑΤΟΜΙΑ | 7 | ΕΙΚΟΣΙΕΠΤΑ | ABAV01 |
| 2003/2004-3Ο | 16/06/2004 | ΖΩΓΡΑΦΙΚΗ | 20 | ΕΙΚΟΣΙΕΝΝΙΑ | ABAV05 |
| 2003/2004-3Ο | 17/06/2004 | ΤΕΧΝΙΚΗ ΧΑΡΑΚΤΙΚΗΣ | 9 | ΕΙΚΟΣΙΕΝΝΙΑ | ABAV02 |
| 2003/2004-3Ο | 24/06/2004 | ΚΑΛΛΙΤΕΧΝΙΚΗ ΑΝΑΤΟΜΙΑ | 7 | ΤΡΙΑΝΤΑ | ABAV01 |
| 2004/2005-4Ο | 15/06/2005 | ΖΩΓΡΑΦΙΚΗ | 20 | ΤΡΙΑΝΤΑ | ABAV05 |
| 2004/2005-4Ο | 17/06/2005 | ΤΕΧΝΙΚΗ ΧΑΡΑΚΤΙΚΗΣ | 9 | ΤΡΙΑΝΤΑ ΚΑΙ ΕΠΑΙΝΟΣ | ABAV02 |
| 2004/2005-4Ο | 21/06/2005 | ΙΣΤΟΡΙΑ ΤΕΧΝΗΣ | 8 | ΕΙΚΟΣΙΟΚΤΩ | ABST47 |
| 2004/2005-4Ο | 23/06/2005 | ΚΑΛΛΙΤΕΧΝΙΚΗ ΑΝΑΤΟΜΙΑ | 7 | ΤΡΙΑΝΤΑ ΚΑΙ ΕΠΑΙΝΟΣ | ABAV01 |
| 2003/2004-3Ο | 08/09/2005 | ΙΣΤΟΡΙΑ ΤΕΧΝΗΣ | 20 | ΕΙΚΟΣΙΟΚΤΩ | ABST47 |
| **ΣΥΜΠΛΗΡΩΜΑΤΙΚΑ** | | | | | |
| 2000/2001-1Ο | 26/09/2001 | ΦΩΤΟΓΡΑΦΙΑ | 9 | ΕΙΚΟΣΙΟΚΤΩ | ABPR31 |
| 2003/2004-1Ο | 02/07/2004 | ΣΚΗΝΟΘΕΣΙΑ | 9 | ΤΡΙΑΝΤΑ | ABPR35 |
| 2003/2004-2Ο | 07/02/2005 | ΘΕΩΡΙΑ ΤΗΣ ΑΝΤΙΛΗΨΗΣ & ΨΥΧΟΛΟΓΙΑ ΤΗΣ ΦΟΡΜΑΣ | 8 | ΤΡΙΑΝΤΑ | ABST58 |
| 2004/2005-1Ο | 30/06/2005 | ΘΕΩΡΙΑ ΤΗΣ ΑΝΤΙΛΗΨΗΣ & ΨΥΧΟΛΟΓΙΑ ΤΗΣ ΦΟΡΜΑΣ | 8 | ΕΙΚΟΣΙΕΠΤΑ | ABST58 |
| 2004/2005-2Ο | 02/07/2005 | ΣΚΗΝΟΘΕΣΙΑ | 9 | ΤΡΙΑΝΤΑ | ABPR35 |
| 2004/2005-1Ο | 21/09/2005 | ΙΣΤΟΡΙΑ ΘΕΑΜΑΤΟΣ | 8 | ΤΡΙΑΝΤΑ | ABST53 |
| 2004/2005-1Ο | 03/03/2006 | ΤΕΧΝΙΚΕΣ ΓΛΎΠΤΙΚΗΣ | 9 | ΕΙΚΟΣΙΤΕΣΣΕΡΑ | ABAV08 |

Σύμφωνα με τον ν. 228 της 24/12/2012 και μετέπειτα προσαρμογές αρ. 1 [……… ] νο. 210 της 30/12/2015 τροποποίησης στο ν. νο 21 της 25/02/2016) **βεβαιώνεται ότι το δίπλωμα της ΖΩΓΡΑΦΙΚΗΣ είναι ισότιμο με το δίπλωμα εξειδίκευσης που απονέμεται από το Πανεπιστήμιο.**

Δηλώνεται επίσης ότι η διάρκεια του ανωτέρω τμήματος είναι 4 έτη.

Το παρόν πιστοποιητικό χορηγείται έπειτα από αίτηση της ενδιαφερόμενης με χαρτόσημο για κάθε νόμιμη χρήση.

Πληροφοριακό έγγραφο ηλεκτρονικά υπογεγραμμένο βάσει του ν. 82/2005 […….], το οποίο αντικαθιστά το χάρτινο έγγραφο και την χειρόγραφη υπογραφή.

Ρώμη 23/05/2019

Ο Συντάκτης

Υπογραφή του Διοικητικού Διευθυντή και του Διευθυντή

* Σφραγίδα της Ακαδημίας
* **ΥΠΟΧΡΕΩΤΙΚΑ μαθήματα**

1Ο έτος : 3 **ετήσια** μαθήματα = 6 **εξαμηνιαία**

2ο έτος : 3 **ετήσια** μαθήματα = 6 **εξαμηνιαία**

3ο έτος : 4 **ετήσια** μαθήματα = 8 **εξαμηνιαία**

4ο έτος : 4 **ετήσια** μαθήματα = 8 **εξαμηνιαία**

* **ΜΑΘΗΜΑΤΑ ΕΠΙΛΟΓΗΣ** : 7 έως 9 **ετήσια** μαθήματα= 14 έως 18 **εξαμηνιαία**
* **Παιδαγωγικά μαθήματα** : 6 **εξαμηνιαία** ( Εφόσον έχει αναγνώριση από ΔΟΑΤΑΠ)

**ΣΥΝΟΛΟ ΕΞΑΜΗΝΙΑΙΩΝ ΜΑΘΗΜΑΤΩΝ 48 ΕΩΣ 52.**

**ΣΥΝΟΛΟ E.C.T.S. ( ΠΙΣΤΩΤΙΚΩΝ ΜΟΝΑΔΩΝ) 313**

* ΠΡΟΓΡΑΜΜΑ ΣΠΟΥΔΩΝ ΤΗΣ ΑΣΚΤ

# **1ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.M. | E.C.T.S./Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 1  (Ζωγραφική ή Γλυπτική ή  Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 22 | 23 |  |
| 2. | Ιστορία της Τέχνης 1 | ΘΕΩΡΗΤΙΚΩΝ | 4 | 4 |  |
| 3. | Θεωρία του Χώρου - Ιστορία της Αρχιτεκτονικής 1 (θεωρία) | ΘΕΩΡΗΤΙΚΩΝ | 2 | 3 |  |
|  |  |  |  |  |
| 4. | Θεωρία του Χώρου - Ιστορία της Αρχιτεκτονικής 1 (σχέδιο) | ΘΕΩΡΗΤΙΚΩΝ | 2 |  |  |
| 5. | Ξένη γλώσσα 1 (Αγγλικά ή Γαλλικά) | ΖΩΓΡΑΦΙΚΗΣ  ή  ΓΛΥΠΤΙΚΗΣ  ή |  | Όταν ο φοιτητής ολοκληρώσει τις  σπουδές παίρνει 2 Δ.Μ. και Π.Μ. | Απαλλάσσεται και πιστώνεται τις Δ.Μ. ο κάτοχος τίτλου γλωσσομάθειας |

# **2ο εξάμηνο**

|  |  |  |  |  |  |  |  |
| --- | --- | --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.M. | E.C.T.S. Π.Μ. | | ΠΑΡΑΤΗΡΗΣΕΙΣ | |
| 1. | Εργαστήρια Κατεύθυνσης 2  (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 22 | 23 | |  | |
| 2. | Ιστορία της Τέχνης 2 | ΘΕΩΡΗΤΙΚΩΝ | 4 | 4 | |  | |
| 3. | Θεωρία του Χώρου - Ιστορία της  Αρχιτεκτονικής 2 (θεωρία) | ΘΕΩΡΗΤΙΚΩΝ | 2 | 3 | |  | |
|  |  |  |  |  |  | |  | |
| 4. | Θεωρία του Χώρου - Ιστορία της Αρχιτεκτονικής 2 (σχέδιο) | ΘΕΩΡΗΤΙΚΩΝ | 2 |  | |  | |
| 5. | Ξένη γλώσσα 2 (Αγγλικά ή Γαλλικά) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ |  | Όταν ο φοιτητής ολοκληρώσει τις σπουδές παίρνει 2 Δ.Μ. και Π.Μ. | | Απαλλάσσεται και πιστώνεται τις Δ.Μ. ο κάτοχος τίτλου γλωσσομάθειας | |
| 6. | Εκπαιδευτική εκδρομή εσωτερικού ή εξωτερικού | ΑΣΚΤ | [2] |  | | Όσοι συμμετέχουν σε εκπαιδευτική εκδρομή πιστώνονται με 2 Δ.Μ. και τις αντίστοιχες Π.Μ. | |
|  |  |  | Συν: 32 | Συν: 30 | |  | |

**3ο εξάμηνο**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | Ε.C.T.S./ Π.Μ. | | | ΠΑΡΑΤΗΡΗΣΕΙΣ | |
| 1. | Εργαστήρια Κατεύθυνσης 3  (Ζωγραφική ή Γλυπτική ή  Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 16 | | |  | |
| 2. | Ιστορία της Τέχνης 3 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 4 | | |  | |
| 3. | Θεωρία του Χώρου - Ιστορία της Αρχιτεκτονικής 3 (θεωρία) | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 3 | | |  | |
| 4. | Ξένη γλώσσα 3 (μόνο Γαλλικά) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ |  | Όταν ο φοιτητής  ολοκληρώσει τις σπουδές παίρνει  2 Δ.Μ. και Π.Μ. | | | Απαλλάσσεται και πιστώνεται τις Δ.Μ. ο κάτοχος τίτλου γλωσσομάθειας | |
| 5. | Υποχρεωτικό κατ’ επιλογήν εργαστήριο ή εργαστηριακό μάθημα1 | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 | | |  | |
|  |  |  |  | | Συν: 32 | Συν: 30 | |  | |

# **4ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | Ε.C.T.S. /Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 4  (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 16 |  |
| 2. | Ιστορία της Τέχνης 4 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 4 |  |
| 3. | Θεωρία του Χώρου - Ιστορία της  Αρχιτεκτονικής 4 (θεωρία) | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 3 |  |
| 4. | Ξένη γλώσσα 4 (μόνο Γαλλικά) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ |  | Όταν ο φοιτητής ολοκληρώσει τις σπουδές παίρνει  2 Δ.Μ. και Π.Μ. | Απαλλάσσεται και πιστώνεται τις Δ.Μ. ο κάτοχος τίτλου γλωσσομάθειας |
| 5. | Υποχρεωτικό κατ’ επιλογήν εργαστήριο ή εργαστηριακό μάθημα 1 | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 |  |
| 6. | Εκπαιδευτική εκδρομή εσωτερικού ή εξωτερικού | ΑΣΚΤ | [2] |  | Όσοι συμμετέχουν σε εκπαιδευτική εκδρομή πιστώνονται με 2 Δ.Μ. και τις αντίστοιχες Π.Μ. |
|  |  |  | Συν: 32 | Συν: 30 |  |

# **5ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | E.C.T.S. /Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 5  (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 16 |  |
| 2. | Ιστορία της Τέχνης 5 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 4 |  |
| 3. | Εισαγωγή στη Φιλοσοφία & Αισθητική 1 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 2 | 3 |  |
| 4. | Παιδαγωγική | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ  ΤΕΧΝΗΣ | 2 | 2 |  |
| 5. | Υποχρεωτικό κατ’ επιλογήν εργαστήριο ή εργαστηριακό μάθημα1 | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 |  |
|  |  |  | Συν: 30 | Συν: 30 |  |

# **6ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | E.C.T.S./ Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 6  (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 16 |  |
| 2. | Ιστορία της Τέχνης 6 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 4 | 4 |  |
| 3. | Εισαγωγή στη Φιλοσοφία & αισθητική 2 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 2 | 3 |  |
| 4. | Ψυχολογία της Εκπαίδευσης | ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΕΧΝΗΣ | <2> | <2> |  |
| 5. | Υποχρεωτικό κατ’ επιλογήν εργαστήριο ή εργαστηριακό μάθημα1 | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 |  |
| 6. | Εκπαιδευτική εκδρομή εσωτερικού ή εξωτερικού | ΑΣΚΤ | [2] |  | Όσοι συμμετέχουν σε εκπαιδευτική εκδρομή πιστώνονται με 2 Δ.Μ. και τις αντίστοιχες Π.Μ. |
|  |  |  | Συν: 30 | Συν: 30 |  |

**7ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | E.C.T.S. /Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 7  (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 20 |  |
| 2. | Υποχρεωτικό κατ’ επιλογήν εργαστήριο ή εργαστηριακό μάθημα  ή εμβάθυνση στο Εργαστήριο  Κατεύθυνσης (Ζωγραφική, Γλυπτική  ,Χαρακτική- εμβάθυνση)1 | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 | Oι φοιτητές μπορούν να επιλέξουν  υποχρεωτικό κατ’  επιλογήν εργαστήριο αναλόγως με το  πρόγραμμα σπουδών  και του εσωτερικού κανονισμού ή  εμβάθυνση στο  Εργαστήριο κατεύθυνσης. |
| 3. | Υποχρεωτικό κατ’ επιλογήν θεωρητικό μάθημα ελεύθερης επιλογής2 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 3 | 3 |  |
| 5. | Διδακτική της Ιστορίας της Τέχνης 1 | ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΈΧΝΗΣ | 3 | 3 | Υποχρεωτικά μαθήματα μόνο για όσους επιθυμούν να |
|  |  |  |  |  |
| 5. | Διδακτική της Τέχνης 1 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ  ΤΕΧΝΗΣ | 5 | 5 | διδάξουν την τέχνη  στην εκπαίδευση |
|  |  |  | Συν:  27/<35> | Συν:  30/<38> |  |

**8ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | E.C.T.S. /Π.Μ. | ΠΑΡΑΤΗΡΗΣΕΙΣ |
| 1. | Εργαστήρια Κατεύθυνσης 8 (Ζωγραφική ή Γλυπτική ή Χαρακτική) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 20 |  |
| 2. | Υποχρεωτικό κατ’ επιλογήν εργαστήριο ή εργαστηριακό μάθημα1 ή εμβάθυνση στο Εργαστήριο  Κατεύθυνσης (Ζωγραφική, Γλυπτική,  Χαρακτική-εμβάθυνση) | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 9 | 7 | Oι φοιτητές μπορούν να επιλέξουν υποχρεωτικό  κατ’ επιλογήν εργαστήριο αναλόγως με το  πρόγραμμα σπουδών και του εσωτερικού  κανονισμού ή εμβάθυνση στο Εργαστήριο Κατεύθυνσης. |
| 3. | Υποχρεωτικό κατ’ επιλογήν θεωρητικό μάθημα ελεύθερης επιλογής2 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ ΤΕΧΝΗΣ | 3 | 3 |  |
| 4. | Διδακτική της Ιστορίας της Τέχνης 2 | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ  ΤΕΧΝΗΣ | 3 | 3 | Υποχρεωτικά μαθήματα μόνο για |
|  |  |  |  |  |
| 5. | Διδακτική της Τέχνης 2  (Πρακτική άσκηση σε σχολεία της εκπαίδευσης) | ΘΕΩΡΙΑΣ ΚΑΙ  ΙΣΤΟΡΙΑΣ ΤΗΣ  ΤΕΧΝΗΣ | 5  6 | 5  10 | όσους επιθυμούν να διδάξουν την τέχνη στην εκπαίδευση |
| 6. | Εκπαιδευτική εκδρομή εσωτερικού ή εξωτερικού 3 | ΑΣΚΤ | [2] |  |  |
|  |  |  | Συν:  27/<43> | Συν:  30/<48> |  |

**9ο** **εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | Ε.C.T.S./ Π.Μ. | ΠΑΡΑΤΗΡΗΣΕΙΣ |
| 1. | Εκπόνηση διπλωματικής εργασίας | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 30 | Για να παρουσιάσει τη διπλωματική εργασία  πρέπει να έχει τελειώσει όλα τα μαθήματα |
|  |  |  | Συν: 15 | Συν: 30 |  |

# **10ο εξάμηνο**

|  |  |  |  |  |  |
| --- | --- | --- | --- | --- | --- |
| Α/Α | ΥΕΚ & ΥΘΜ | ΑΡΜΟΔΙΟΣ  ΤΟΜΕΑΣ ή  ΤΜΗΜΑ | Δ.Μ. | Ε.C.T.S./ Π.Μ. | ΠΑΡΑΤΗΡΗΣΕΙΣ |
| 1. | Εκπόνηση διπλωματικής εργασίας | ΖΩΓΡΑΦΙΚΗΣ ή  ΓΛΥΠΤΙΚΗΣ ή  ΧΑΡΑΚΤΙΚΗΣ | 15 | 30 | Για να παρουσιάσει τη διπλωματική εργασία  πρέπει να έχει τελειώσει όλα τα μαθήματα |
| 2. | Εκπαιδευτική εκδρομή εσωτερικού ή εξωτερικού | ΑΣΚΤ | [2] |  |  |
|  |  |  | Συν: 15 | Συν: 30 |  |

Στο πρόγραμμα σπουδών της ΑΣΚΤ , 4 από τα μαθήματα εξαμήνων είναι **εκπαιδευτικές εκδρομές**.

**ΥΠΟΧΡΕΩΤΙΚΑ - ΕΠΙΛΟΓΗΣ μαθήματα**

1Ο έτος: 11 **εξαμηνιαία** μαθήματα

2ο έτος: 11 **εξαμηνιαία** μαθήματα

3ο έτος : 8 **εξαμηνιαία** μαθήματα

4ο έτος : 10 **εξαμηνιαία** μαθήματα

Κατά την διάρκεια των 4 ετών 4 **εκπαιδευτικές εκδρομές** : 4 **εξαμηνιαία** μαθήματα

**ΣΥΝΟΛΟ ΕΞΑΜΗΝΙΑΙΩΝ ΜΑΘΗΜΑΤΩΝ 44**

Στα τελευταία 2 εξάμηνα (δηλαδή το περίφημο 5ο έτος) περιλαμβάνεται η ΜΟΝΟ Η **ΠΤΥΧΙΑΚΗ ΕΡΓΑΣΙΑ** και άλλη μια **ΕΚΠΑΙΔΕΥΤΙΚΗ ΕΚΔΡΟΜΗ** .

* Προσθέτοντας εκπαιδευτικές εκδρομές που στο πρόγραμμα σπουδών αναφέρει ότι **δεν** είναι υποχρεωτικές
* Προσθέτοντας πτυχιακή εργασία την οποία **δεν** αποδώσαμε στον φοιτητή Ιταλίας
* Προσθέτοντας τα μαθήματα ξένης γλώσσας τα οποία **παρόλο την επάρκεια γλώσσας δεν** αποδώσαμε στον φοιτητή Ιταλίας.

**ΣΥΝΟΛΟ ΕΞΑΜΗΝΙΑΙΩΝ ΜΑΘΗΜΑΤΩΝ 47**

**ΣΥΝΟΛΟ E.C.T.S.** ( ΠΙΣΤΩΤΙΚΩΝ ΜΟΝΑΔΩΝ) **326**

Παρατηρείτε το εξής περίεργο: Οι Πιστωτικές μονάδες που αναλογούν στα ίδια μαθήματα των δύο σχολών δεν είναι ίδιες και πως αυτές της Α.Σ.Κ.Τ. είναι πολύ περισσότερες! ( π.χ. Η πτυχιακή στην Ακαδημία Καλών Τεχνών Ρώμης έχει 12 πιστωτικές μονάδες ενώ η πτυχιακή στην Α.Σ.Κ.Τ. 60.! ) ενώ στο πρόγραμμα σπουδών της η Ελληνική σχολή έχει λιγότερα μαθήματα τους αποδίδονται περισσότερες πιστωτικές μονάδες, οι οποίες έχουν να κάνουν με τις διδακτικές ώρες και ακαδημαϊκά ημερολόγια .

Ενδεικτικά λοιπόν καθώς αυτό μας τράβηξε ιδιαίτερα την προσοχή και το ψάξαμε , σας παραθέτω και αντιπαραβολή των ακαδημαϊκών ημερολογίων των 2 σχολών για το έτος ‘18 –’19 (τα στοιχεία είναι παρμένα από τις επίσημες ιστοσελίδες των δύο σχολών)

**Ακαδημαϊκό Ημερολόγιο ΑΣΚΤ**

ΧΕΙΜΕΡΙΝΟ ΕΞΑΜΗΝΟ  
Περίοδος διδασκαλίας: 1/10/2018 – 11/1/2019 / διακοπές Χριστουγέννων 24/12-7/1   
ΕΑΡΙΝΟ ΕΞΑΜΗΝΟ  
Περίοδος διδασκαλίας: 11/2/2019 – 24/5/2019 / διακοπές Πάσχα : 1 εβδομάδα

**ΣΥΝΟΛΟ ΕΒΔΟΜΑΔΩΝ ΔΙΔΑΣΚΑΛΙΑΣ ΑΣΚΤ 25,5**

**Ακαδημαϊκό Ημερολόγιο ΑΚΑΔΗΜΙΑ ΚΑΛΩΝ ΤΕΧΝΩΝ ΡΩΜΗΣ**

ΧΕΙΜΕΡΙΝΟ ΕΞΑΜΗΝΟ  
Περίοδος διδασκαλίας: 12/11/2018 – 23/2/2019 διακοπές Χριστουγέννων 23/12-6/1   
ΕΑΡΙΝΟ ΕΞΑΜΗΝΟ  
Περίοδος διδασκαλίας: 11/3/2019 – 22/6/2019 διακοπές Πάσχα : 1 εβδομάδα

**ΣΥΝΟΛΟ ΕΒΔΟΜΑΔΩΝ ΔΙΔΑΣΚΑΛΙΑΣ ΑΚΑΔΗΜΙΑ ΚΑΛΩΝ ΤΕΧΝΩΝ ΡΩΜΗΣ 26,4**

Παρατηρείτε ότι ενώ η διάρκεια διδασκαλίας των δύο σχολών ανά έτος είναι ίδια, τα μαθήματα της Α.Σ.Κ.Τ. για κάποιον αδιευκρίνιστο τουλάχιστον προς εμάς λόγο «αξίζουν» περισσότερο! Απευθυνθήκαμε στην ΑΔΙΠ (Αρχή Διασφάλισης και Πιστοποίησης της Ποιότητας στην Ανώτατη Εκπαίδευση) προκειμένου να μας λυθεί η απορία αλλά δεν πήραμε καμία απάντηση (προφορικά)**.**

Συμπερασματικά είναι φανερό ότι ως προς τα πτυχία που αποδίδουν οι Ιταλικές Ακαδημίες Καλών Τεχνών , δεν υπάρχει η παραμικρή αμφιβολία ή το ελάχιστο κώλυμα στο αν θα πρέπει ή όχι **τουλάχιστον** να ΙΣΟΤΙΜΗΘΟΥΝ ΟΥΣΙΑΣΤΙΚΑ με τις εδώ Σχολές Καλών Τεχνών, ΑΝ ΟΧΙ ΝΑ ΤΟΥΣ ΑΝΑΓΝΩΡΙΣΤΕΙ ΚΑΝΟΝΙΚΑ Η ΙΣΧΥΣ ΤΟΥΣ ΔΗΛΑΔΗ ΝΑ ΑΝΑΓΝΩΡΙΣΤΟΥΝ ΣΑΝ ΜΕΤΑΠΤΥΧΙΑΚΟΙ ΤΙΤΛΟΙ ΣΠΟΥΔΩΝ.

**Έως αυτή τη στιγμή δεν έχουμε πάρει καμία απάντηση. Ας μας απαντήσουν τουλάχιστον σε αυτό… Πώς «μετριέται» η ουσία της γνώσης στην Ελλάδα?**

**«Ξεχειλώνοντας» «εξαπλώνοντας» «σέρνοντας» και «τραβώντας» με το ζόρι τα ίδια ή και λιγότερα τελικά μαθήματα σε περισσότερα έτη?**

Αθήνα 16/01/20

ΠΤΥΧΙΟΥΧΟΙ ΕΚΠΑΙΔΕΥΤΙΚΟΙ ΠΕ08 ΑΚΑΔΗΜΙΩΝ ΚΑΛΩΝ ΤΕΧΝΩΝ ΙΤΑΛΙΑΣ

.